Data de 26 mai reprezintă o zi foarte importantă pentru lumea astrologiei, fiind momentul în care Jupiter, numit Marele Benefic, intră în semnul Gemenilor, unde va sta până pe 10 iunie 2025.
Ultima dată când Jupiter s-a aflat în Gemeni a fost în perioada mai 2012-iunie 2013.
Jupiter reprezintă bunăstarea, norocul și oportunitatea. În perioada în care această planetă tranzitează semnul Gemenilor, nativii zodiacului prezintă o mai mare dorință față de cunoaștere, evoluție și dezvoltare.
Accentul cade pe comunicare, curiozitate și deschidere către experiențe noi. În această perioadă, fiecare nativ al zodiacului va simți nevoia de a învăța ceva nou, având oportunitatea de a-și descoperi talente total necunoscute până acum.
Comunicarea, curiozitatea și deschiderea în fața necunoscutului reprezintă cheia succesului în perioada în care Jupiter se află în semnul Gemenilor, iar cei care vor explora intens aceste direcții vor avea numai de câștigat.
Cei mai avantajați sunt, bineînțeles, sunt Gemenii, însă este o poziție benefică și pentru Vărsători, Balanțe, Săgetători.
Jupiter în Gemeni pentru nativii din zodia Gemeni. Cei născuți în zodia Gemeni, dar și cei cu ascendentul în acest semn, se pot aștepta la îmbunătățiri pe toate planurile, mai ales în ceea ce privește sectorul financiar. Creativitatea și optimismul vor fi la cote maxime, ceea ce la va permite acestor nativi să exploreze domenii noi, care le va aduce câștiguri însemnate.
Jupiter în Gemeni pentru nativii din zodia Balanță. Interesul pentru educație îi va stăpâni pe nativii din zodia Balanță pe parcursul anului. Jupiter le aduce Balanțelor oportunități reale de lărgirea a orizontului. Fie că este vorba despre învățarea unei limbi străine sau despre activarea într-un domeniu nou, Balanțele se vor bucura de câștiguri în planul dezvoltării personale, dar și în sectorul financiar. Perseverența este cheia.
Jupiter în Gemeni pentru nativii din zodia Săgetător. Săgetătorii sunt urmăriți de noroc în general, însă Jupiter în Gemeni va accentua această trăsătură. Persoanele născute în zodia Săgetător se pot aștepa la oportunități de avansare în carieră sau chiar la șansa de a câștiga bani ușor, făcând ceea ce le place cel mai mult, anume să călătorească. Săgetătorii vor avea parte de împlinire și în plan sentimental, ceea ce îi va determina să creioneze planuri serioase pentru viitor.
Jupiter în Gemeni pentru nativii din zodia Vărsător. Cei născuți în zodia Vărsător vor prezenta o sete accentuată de cunoaștere. Este un moment favorabil pentru călătorii și pentru legarea unor noi prietenii, cele mai multe dincolo de granițe. Totuși, acești nativi trebuie să încerce să păstreze echilibrul dintre muncă și distracție în perioada următoare, astfel încât să nu întâmpine dificultăți în plan financiar.